พัฒนาสังคมโลก การพัฒนาในระดับครัวเรือน เสริมสร้างชุมชน หาไอเดียเพิ่มเติม
หากคุณต้องการช่วยเหลือเพื่อนมนุษย์ พยายามเลือกองค์กรการกุศลที่ให้การช่วยเหลืออย่างเหมาะสม และมีวิธีการดำเนินการในลักษณะที่ดีที่สุด องค์กรการกุศลเหล่านี้ จะให้การช่วยเหลือผู้คนในพื้นที่ๆ ต้องการความช่วยเหลือได้อย่างตรงจุดมากที่สุด และเป็นประโยชน์มากที่สุด เช่น มูลนิธิชัยพัฒนา มูลนิธิกระจกเงา และองค์กรระดับโลกอย่าง Heifer International, Charity Water, Doctors Without Borders, CARE และ Institute of International Education (IIE) เป็นต้น แฟร์เทรดเป็นสินค้าที่ได้รับการรับประกันว่า ผลิตจากการใช้แรงงานอย่างเหมาะสมและมีมนุษยธรรม คนงานจะได้รับค่าแรงที่เป็นธรรมและมีสภาพแวดล้อมในการทำงานที่ดี การสนับสนุนสินค้าเหล้านี้ให้มากที่สุด ก็เท่ากับเป็นการบอกแก่ผู้ผลิตเหล่านี้ว่า สินค้าของพวกเขามันคุ้มค่าราคาที่ต้องจ่ายเยอะกว่าในท้องตลาดเพียงเล็กน้อย และยังเป็นการส่งเสริมนโยบายของพวกเขาด้วย    สินค้าของแฟร์เทรดส่วนใหญ่จะมีเขียนกำกับไว้เลยว่า “Fair Trade” หากคุณไม่แน่ใจ ก็พยายามหลีกเลี่ยงสินค้าที่มักมาจากแหล่งผลิตที่ไร้มนุษยธรรม กาแฟ กล้วย โกโก้ ผลไม้เมืองร้อนต่างๆ ไวน์ (โดยเฉพาะที่มาจากแคลิฟอร์เนีย) เสื้อผ้า (โดยเฉพาะจากจีน บังกลาเทศ และบางประเทศในเอเชียตะวันออกเฉียงใต้) รวมถึงพวกอัญมณีต่างๆ มักผลิตมาจากแหล่งผลิตดังกล่าว บางครั้ง ทั้งหมดที่สังคมผู้ด้อยโอกาสหรือประเทศต่างๆ ในโลกที่สามต้องการ ก็คือ โอกาสที่สถานะทางเศรษฐกิจของพวกเขาจะเติบโตบ้าง วิธีหนึ่งที่คุณพอจะช่วยได้ คือ การปล่อยเงินกู้เพื่อธุรกิจขนาดเล็ก ซึ่งหมายความว่า โอกาสที่คุณจะได้เงินคืนย่อมมีสูง และธุรกิจขนาดเล็กเหล่านั้นก็จะได้มีเงินทุนในการพัฒนาด้านเศรษฐกิจและชุมชน วิธีง่ายๆ ก็คือการประสานงานกับ  ซึ่งเป็นองค์กรที่ช่วยเหลือด้านเงินกู้เพื่อธุรกิจขนาดเล็กให้แก่ท้องถิ่นที่ด้อยโอกาส           มันยังเป็นช่องทางในการช่วยเหลือสุภาพสตรีและกลุ่มที่อ่อนไหวต่อความเสี่ยงอื่นๆ เพื่อให้พวกเขาได้ยืนบนลำแข้งตัวเองได้ ทำกิจกรรมช่วยเหลือธรรมชาติทั่วโลก วิธีที่ดีวิธีหนึ่งก็คือ การลดปริมาณการใช้เชื้อเพลิงจากฟอสซิล หรือแหล่งเชื้อเพลิงอื่นๆ ที่ส่งผลเชิงลบต่อสิ่งแวดล้อม คุณอาจช่วยได้ด้วยการใช้บริการขนส่งสาธารณะ ใช้จักรยาน หรือพาหนะพลังไฟฟ้าอื่นๆ ในการไปไหนมาไหน รวมถึงการใช้แผงโซล่าเซลล์ในการให้ความร้อน แทนการใช้แก๊สจากธรรมชาติ (ซึ่งธรรมให้เกิดการปนเปื้อนในสิ่งแวดล้อม) การกินอาหารและใช้ผลิตภัณฑ์จากท้องถิ่น ก็มีส่วนช่วยลดปริมาณการใช้เชื้อเพลิงประเภทฟอสซิลได้ด้วย  อนุรักษ์พลังงานให้มากที่สุดเท่าที่จะทำได้ เพราะการผลิตพลังงานมีผลกระทบต่อโลกนี้มากที่สุด และมักมีขั้นตอนในการเผาผลาญก๊าซหรือผลิตควบคู่ไปกับพลังงานนิวเคลียร์ พลังงานที่คุณประหยัดไป จะสามรถนำไปใช้ในด้านอื่นๆ ที่เป็นประโยชน์ และลดการผลิตพลังงานโดยรวมลง จงปิดไฟทุกครั้งหลังออกจากห้อง อาบน้ำเย็นแทนน้ำอุ่น เปลี่ยนไปใช้หลอดประหยัดไฟ และปิดคอมพิวเตอร์เวลาไม่ได้ใช้ ฯลฯ มีวิธีมากมายในการช่วยประหยัดพลังงาน อย่าบริโภคมากกว่าที่จำเป็น อย่าซื้อขยะหรือของไร้ประโยชน์ซึ่งคุณไม่ได้ใช้ หลีกเลี่ยงการซื้อเสื้อผ้าใหม่ๆ ทุกปี การซื้อเสื้อผ้ามือสองจะช่วยลดปริมาณขยะอันเกิดจากการผลิตลง การกินอาหารแต่พอประมาณ สมดุล และมีประโยชน์ ก็ช่วยลดปริมาณกากอาหารได้เช่นกัน คุณจำเป็นต้องช่วยกันลดปริมาณขยะก่อนที่โลกของเราจะกลายเป็นโรงเก็บขยะขนาดยักษ์   ลองทำปุ๋ยจากขยะ หาถังขยะใบใหญ่มาไว้หน้าบ้าน และใบเล็กไว้ในบ้าน รวบรวมขยะหรือเศษอาหาร ที่เหลือจากการเตรียมอาหารและการกิน รวมถึงเศษขยะในสวนหลังบ้านหรือหน้าบ้าน รวมลงในถังขยะหน้าบ้าน  จากนั้น ใช้คราดและเสียมในการผสมขยะเหล่านั้นให้เป็นเนื้อเดียวกันอยู่เนืองๆ คุณอาจต้องเติมดินลงไปเป็นระยะๆ หลังจากที่มันรวมเป็นเนื้อเดียวกันแล้ว มันก็พร้อมในการเอาไปโรยในสวนเพาะปลูก รีไซเคิลให้มากขึ้นและถูกวิธี หัวเมืองส่วนใหญ่ จะมีรถขยะมาเก็บและนำขยะไปรีไซเคิล ด้วยการแยกถังเก็บ ขยะที่จะนำไปรีไซเคิลอาจมีแตกต่างกันไปในแต่ละเมือง แต่หลักๆ แล้ว มันรวมถึงเศษพลาสติกต่างๆ กระป๋องโลหะต่างๆ และกระดาษทั่วๆ ไปด้วย ในฐานะพี่ใหญ่ของโลกใบนี้ มันเป็นหน้าที่ของเราที่จะต้องปกป้องพิทักษ์สิทธิ์ของสัตว์ชนิดอื่นๆ ซึ่งไม่สามารถปกป้องตัวเองได้ หากดูจากวิถีชีวิตของเราในปัจจุบันแล้ว มนุษย์ทำให้สัตว์หลายๆ ชนิดต้องประสบความทุกข์ยาก และบางชนิดก็เสี่ยงต่อการสูญพันธ์ หากคุณต้องการให้สัตว์ต่างๆ มีชีวิตที่ดีขึ้น คุณอาจเริ่มได้หลายวิธีดังนี้   ร่วมสนับสนุนหรือโหวตประชามติเพื่อปกป้องคุ้มครองสัตว์ ซื้อสินค้าเฉพาะจากบริษัทที่ไม่ยุ่งเกี่ยวกับการทรมานสัตว์เท่านั้น บริจาคเงินให้องค์กรการกุศล เช่น มูลนิธิสืบนาคะเสถียร หรือองค์กรระดับโลกอย่าง Humane Society, The Marine Mammal Center และ Performing Animal Welfare Society เป็นต้น ในหลายประเทศด้อยพัฒนา เช่น บางพื้นที่ของอินเดียและแอฟริกา สตรีจำนวนมากไม่มีของใช้ดังกล่าวไว้ใช้มากนัก ส่งผลให้พวกเธอถูกเหยียดหยามและโดดเดี่ยวจากสังคม ซึ่งนั่นยังดี เพราะที่เลวร้ายที่สุด คือ การที่พวกเธอต้องทนทุกข์จากโรคติดเชื้อต่างๆ ด้วย หากคุณบริจาคเงินและของใช้สำหรับสตรีให้แก่องค์กรที่ช่วยเหลือพวกเธอ ก็เท่ากับคุณได้ช่วยพวกเธอได้มีคุณภาพชีวิตดีขึ้น รวมถึงได้ไปเข้าเรียนและทำงานในสังคมเหมือนคนอื่นๆ บ้าง หนึ่งในองค์กรที่กล่าวถึงข้างต้น คือ Days for Girls บ่อยครั้งที่เราติดกับดักในการมุ่งแต่ทำประโยชน์เพื่อสังคมโลก จนลืมไปว่ายังมีเรื่องที่เราสามารถพัฒนาจากกิจวัตรในบ้านของตัวเอง ซึ่งจะส่งผลกระทบเชิงบวกได้เช่นกัน หนึ่งในเรื่องที่ดีที่สุดที่คุณสามารถทำได้ง่ายและได้ทุกวันคือ การปฏิบัติต่อผู้อื่น เหมือนอย่างที่ตนเองอยากถูกปฏิบัติตอบ คุณสามารถเริ่มทำได้ตั้งแต่ประดิษฐ์ของขวัญวันเกิดให้ใครบางคน ไปจนถึงการอาสาขับรถรับส่งคนที่รถเสีย จนกว่ารถพวกเขาจะซ่อมเสร็จ เมื่อเราร่วมมือกัน ทุกอย่างก็จะดำเนินไปอย่างราบเรียบขึ้น และเราก็จะมีโอกาสต่อยอดในการทำประโยชน์เพื่อสังคมโลกต่อไปเอง จงเป็นตัวอย่างที่ดีแก่เพื่อนฝูงและคนในครอบครัวของคุณ และให้การศึกษาแก่พวกเขาเพื่อที่พวกเขาจะได้ตัดสินใจอย่างถูกต้องได้เช่นเดียวกับคุณ ช่วยให้พวกเขารู้ว่าเพราะเหตุใดเรื่องเหล่านี้จึงสำคัญ เพื่อให้พวกเขาเกิดแรงจูงใจในการเปลี่ยนแปลงชีวิตตัวเอง หากคุณเปลี่ยนทัศนคติได้เพียงหนึ่งคน มันจะส่งผลเป็นสองสามเท่าตัวหรือทวีคูณไปเรื่อยๆ จนสามารถส่งผลบวกต่อโลกนี้โดยรวมได้นั่นเอง เกือบจะทุกงานที่คุณทำ สามารถสร้างผลกระทบเชิงบวกให้แก่สังคมได้ เพราะคุณจะได้ให้บริการทางใดทางหนึ่งแก่คนที่ต้องการมัน และส่งเสริมเศรษฐกิจในสังคมของคุณ จนสามารถพัฒนาชีวิตของคนรอบข้างได้ตามลำดับ มันยังช่วยให้คุณมีเงินในการไปบริจาคให้องค์การกุศลหรือปล่อยกู้ให้ธุรกิจขนาดเล็กดังที่กล่าวไว้ข้างต้นด้วย เวลาที่เรารายล้อมตนเองด้วยคนที่มองโลกแง่ลบหรือใจร้าย มันทำให้เราพลอยเศร้ามองและคิดร้ายตามไปด้วย ทำให้ยิ่งฝ่าฟันปัญหาในชีวิตได้ยากขึ้นไปอีก ปล่อยให้ทัศนคติเชิงบวกของคุณ แสดงให้คนรอบข้างเห็นว่ารอยยิ้มและความหวังสามารถสร้างความสดใสให้แก่ชีวิตในแต่ละวันของพวกเขาได้อย่างไร หากคุณสามารถหาแง่บวกของสถานการณ์แย่ๆ และลงมือแก้ไขปัญหาได้ คุณก็จะสามารถสร้างผลกระทบเชิงบวกให้ผู้คนที่ผ่านเข้ามาในชีวิตคุณ เรามีโอกาสในการช่วยเหลือและทำดีต่อคนอื่นๆ ในทุกวัน แต่บ่อยครั้งที่เราไม่คว้าโอกาสเอาไว้ เพราะเราคิดว่าเรายุ่งมากเกินไปหรือไม่ก็ปล่อยให้คนอื่นทำหน้าที่แทน หากคุณต้องการเห็นโลกนี้ดีขึ้นจริงๆ ก็จงทำในสิ่งที่ควรทำ อย่ามองว่ามันเป็นปัญหาของคนอื่น    ตัวอย่างเช่น หากมีใครเข็นรถออกมาจากซูเปอร์มาร์เก็ต และเผลอทำของหล่นจากรถเข็นนั้น คุณควรไปช่วยเก็บและเอาไปวางไว้ในรถเข็นให้พวกเขา เรื่องง่ายๆ แบบนี้สามารถทำให้ทุกคนประทับใจได้มากมายทีเดียว การเข้าร่วมอาสาสมัครกับหน่วยงานการกุศลในพื้นที่ของคุณ เป็นวิธีที่ยอดเยี่ยมในการเสริมสร้างสังคม คุณจะมีโอกาสทำดีโดยตรงและได้เห็นผลกระทบที่เกิดขึ้นในทางบวกต่อคนที่คุณช่วยเหลือ หากคุณมีทักษะหรือสามารถเรียนรู้สิ่งใหม่ และเข้าร่วมอาสาสมัครช่วยเหลือชุมชนภาคค่ำ คุณจะมีช่องทางในการได้ใช้ทักษะเหล่านั้นในทางที่เหมาะสมที่สุด (เช่น ทักษะการก่อสร้าง หรือด้านการแพทย์ เป็นต้น)  ติวหนังสือให้เด็กด้อยโอกาส ช่วยทำงานที่โรงทาน หาองค์กรร่วมสังกัด เช่น Habitat หรือ Humanity อีกวิธีหนึ่งที่ดีในการทำให้โลกนี้น่าอยู่ขึ้น ก็คือการลดผลกระทบทางลบ อันเกิดจากกระทำของคุณเอง การเป็นผู้รับใช้ที่ดีของสังคมและโลกใบนี้ จะมีผลเชิงบวกอย่างมีนัยยะสำคัญต่อสิ่งแวดล้อม และช่วยรักษาโลกใบนี้เพื่อชนรุ่นหลังสืบต่อไปด้วย  ยึดหลักการรีไซเคิลไปเรื่อยๆ ลดการก่อให้เกิดขยะ ประหยัดน้ำและปลูกพืชผักผลไม้บางอย่างไว้กินเอง หากคุณอยากมีส่วนช่วยเรื่องสิ่งแวดล้อมในสังคมที่คุณอยู่จริงๆ ลองหาซื้อแผงโซลาร์เซลล์มาใช้ และหันมาเดินทางด้วยขนส่งสาธารณะ จักรยาน หรือพาหนะพลังไฟฟ้าแทน เพิ่มผลกระทบเชิงบวก ลองสังเกตดูสิว่า ความสุขและคุณภาพชีวิตที่ดีของคุณ เชื่อมโยงกับผู้คนและสิ่งแวดล้อมทางธรรมชาติอย่างไร จงหาวิธีในการฝากมรดกแห่งความสุขนี้ไว้ให้ยั่งยืนสืบไป ใช้สิทธิในการออกเสียงเลือกตั้ง นักการเมืองและนโยบายทางการเมืองอันชั่วร้าย สามารถสร้างผลกระทบเชิงลบต่อสังคมและสิ่งแวดล้อมได้อย่างมหาศาล การไม่ยอมใช้สิทธิลงคะแนนหรือออกเสียงของคุณ เท่ากับปล่อยให้นักการเมืองเลวๆ ได้ครอบครองบ้านเมือง ดังนั้น จงมีส่วนร่วมทั้งในระดับเทศบาล เมือง จังหวัด และระดับประเทศ ด้วยการเข้าหาและลงคะแนนให้นักการเมืองที่คุณสนับสนุน รวมถึงช่วยให้ผู้คนมีการศึกษาเกี่ยวกับเรื่องสำคัญเยี่ยงนี้ด้วย  ตัวอย่างเช่น ในอเมริกา มักจะมีผู้ออกมาใช้สิทธิเลือกตั้งประธานาธิบดี เพียง 50% - 60% จากจำนวนผู้มีสิทธิทั้งหมด และหากเป็นการเลือกตั้งในระดับกลางสมัยฯ ตัวเลขก็จะลดลงเหลือเพียง 35% - 40% เท่านั้น สำหรับบริษัทผู้ผลิตแล้ว เงินของคุณมีอำนาจต่อรอง อย่าซื้อผลิตภัณฑ์ที่เกิดจากการทารุณกรรมสัตว์ หรือจากบริษัทที่ใช้วิธีการโหดร้ายต่อสัตว์ในการผลิต หากเป็นไปได้ จงซื้อแต่สินค้าที่ช่วยเหลือคนในชุมชนและคนรอบข้างคุณเอง เมื่อใดที่ผู้ผลิตฯ คิดสั้นด้วยการสร้างผลกระทบทางลบต่อผู้คน จงเลิกซื้อผลิตภัณฑ์แบรนด์ดังกล่าว พยายามอย่าเกรงใจที่จะติดต่อพูดคุยกับบริษัทเหล่านั้นว่า คุณกำลังทำอะไรและทำไปเพราะเหตุใด บางบริษัทแม้ไม่ทั้งหมด รับฟังเสียงจากความต้องการของลูกค้า และพวกเขาอาจจะไม่รู้ความต้องการของคุณ ถ้าไม่เอ่ยปากพูด ดูแลและภูมิใจในพื้นที่ๆ คุณอยู่ สิ่งนี้ไม่เพียงจะช่วยรักษาพื้นที่ให้แก่คุณ แต่ยังเพื่อทุกคนที่อยู่ในพื้นที่ดังกล่าวด้วย หากคุณมีโอกาสช่วยเหลือ จงอาสาทำ เพราะไม่ใช่ว่าทุกคนจะมีโอกาส คุณควรมองหาโอกาสในการปรับปรุงเรื่องสิ่งแวดล้อมของพื้นที่ของคุณด้วย ต่อไปนี้เป็นไอเดียเล็กๆ น้อยๆ                                                                  :  ผสมผสานการเป็นพลเมืองที่ดี กับการสร้างความสะอาดให้สิ่งแวดล้อม ด้วยการอาสาสมัครปลูกต้นไม้ ซ่อมแซมทางเดิน และอนุรักษ์พื้นที่สีเขียวในชุมชน อย่าทิ้งขยะในที่สาธารณะ พยายามหาถุงหรือถังขยะรีไซเคิล และนำขยะไปทิ้งไว้ให้เหมาะสม เก็บขยะตามรายทางด้วย แม้ว่าคนอื่นจะเป็นคนทิ้งก็ตาม คนไร้บ้านเป็นกลุ่มคนที่มีความเสี่ยงภัยและมักถูกคนในสังคมเข้าใจผิด การช่วยเหลือคนไร้บ้านทั้งในชุมชนและระดับมหภาค เท่ากับคุณได้ช่วยทั้งพัฒนาคุณภาพชีวิตคนอื่น และยังทำให้สังคมมีความยั่งยืนและปลอดภัยมากขึ้นด้วย ผู้หญิงเป็นกลุ่มประชากรที่มีความเสี่ยงภัยตามธรรมเนียมของสังคมดั้งเดิมอยู่แล้ว แม้ว่าในหลายแห่งเรื่องดังกล่าวจะมีการพัฒนามากขึ้นแล้ว แต่ในประเทศที่ยกย่องสิทธิสตรีอย่างมาก ก็ยังมีประเด็นการจ่ายค่าแรงไม่เป็นธรรมและการถูกล่วงละเมิดอย่างไม่เหมาะสม จงช่วยเหลือสตรีเท่าที่คุณจะทำได้ ไม่ใช่แค่ในพื้นที่ๆ มีปัญหาชัดเจนอย่างประเทศในโลกที่สามเท่านั้น แต่ในละแวกบ้านคุณเองด้วย จำไว้ว่า หากเราสร้างสังคมที่มีความเท่าเทียมทางเพศขึ้นมาได้ ก็เท่ากับเปิดโอกาสให้แก่ทุกคนที่เกี่ยวข้องด้วย
บริจาคให้องค์กรที่เหมาะสม. ซื้อสินค้าแฟร์เทรด. เอาเงินไปลงทุน. พิทักษ์สิ่งแวดล้อม. ลดปริมาณขยะ. ช่วยพิทักษ์สิทธิของสัตว์. บริจาคของใช้เพื่อสุขอนามัยสตรี. เป็นคนดี. เป็นตัวอย่างที่ดี. หางานทำ. มองโลกในแง่บวก. ให้ความช่วยเหลือแก่ทุกคน. จิตอาสา. ลดผลกระทบทางลบ. มีส่วนร่วมแบบพลเมืองในสังคม. แสดงจุดยืนกับสินค้าที่คุณซื้อ. ภูมิใจในท้องถิ่นของตนเอง. ช่วยเหลือคนไร้บ้าน. ช่วยเหลือสตรี.
https://www.wikihow.com/Make-the-World-a-Better-Place https://www.wikihow.com/Make-the-World-a-Better-Place https://www.wikihow.com/Make-the-World-a-Better-Place https://www.wikihow.com/Make-the-World-a-Better-Place
Improving Globally Improving at Home Improving Locally Getting More Ideas